Sómalar í Bandaríkjum hvattir til að snúa ekki heim
Bráðabrigðastjórnin í Sómalíu hefur hvatt Bandaríkjamenn af sómölskum uppruna til að hætta að senda syni sína til Sómalíu til að berjast þar með uppreisnarmönnum. Þetta kemur fram á fréttavef CNN.
Harðir bardagar hafa staðið á milli íslamista og hers bráðabrigðastjórnarinnar að undanförnu.
"Ég hvet sómalsk-bandaríska samfélagið til að senda ekki ungmenni til Sómalíu til að berjast með al-Shabaab," sagði sjeik Sharif Ahmed, forseti landsins, í gær. "Ég segi við unga menn sem koma erlendis frá: Fjölskyldur ykkar flúðu til Bandaríkjanna vegna ófriðar. Þið ættuð ekki að snúa aftur til að færa þjóð ykkar meira ofbeldi."
Töluvert hefur verið um fólksflutninga frá Sómalíu til Bandaríkjanna frá árinu 1992 en árið áður var einræðisherrann Mohamed Siad Barre hrakinn þar frá völdum.
Á undanfönum mánuðum hafa hópar ungra manna flutt aftur frá Bandaríkjunum til Sómalíu. Margir þeirra eru taldir hafa gert það fyrir tilstuðlan samtakanna al-Shabaab sem eru á lista Bandaríkjastjórnar yfir hryðjuverkasamtök.
Sameinuðu þjóðirnar telja að um 200.000 íbúar höfuðborgarinnar Mogadishu hafi orðið að yfirgefa heimili sín þar vegna átaka frá því í maí á þessu ári.
Bráðabrigðastjórnin í Sómalíu hefur hvatt Bandaríkjamenn af sómölskum uppruna til að hætta að senda syni sína til Sómalíu til að berjast þar með uppreisnarmönnum.
Harðir bardagar hafa staðið á milli íslamista og hers bráðabrigðastjórnarinnar að undanförnu.
Töluvert hefur verið um fólksflutninga frá Sómalíu til Bandaríkjanna frá árinu 1992 en árið áður var einræðisherrann Mohamed Siad Barre hrakinn þar frá völdum.
Á undanfönum mánuðum hafa hópar ungra manna flutt aftur frá Bandaríkjunum til Sómalíu. Margir þeirra eru taldir hafa gert það fyrir tilstuðlan samtakanna al-Shabaab sem eru á lista Bandaríkjastjórnar yfir hryðjuverkasamtök.